ROMÂNIA **APROBAT,**

JUDEŢUL TIMIŞ **PRIMAR**,

COMUNA REMETEA MARE Ilie GOLUBOV

Nr.2908/05.07.2013.

**R E F E R A T**

**privind aprobarea Planului de acţiune pentru Energii Durabile (PAED) al Comunei Remetea Mare, dezvoltat în cadrul Proiectului „*An inclusive peer-to-peer approach to involve EU CONURBations and wide urban areas in participating to the CovenANT of Mayors*”, acronim CONURBANT, cod IEE/10/380/SI 2.589427, finanţat prin Programul Intelligent Energy Europe**

Prin Hotărârea Consiliului Local al Comunei Remetea Mare nr. 48 din data de 14.11.2011 prin care s-a aprobat aderarea Comunei Remetea Mare la Convenţia Primarilor (*Covenant of Mayors*) şi participarea în calitate de localitate a conurbaţiei la Proiectul „*An inclusive peer-to-peer approach to involve EU CONURBations and wide urban areas in participating to the CovenANT of Mayors*”, cod IEE/10/380/SI 2.589427 – acronim CONURBANT, derulat în cadrul Programului Intelligent Energy Europe.

Pe parcursul derulării proiectului, au fost organizate întâlniri, instruiri, grupuri de lucru şi forumuri ale energiei, fiiind elaborat Inventarul de Referinţă al Emisiilor (*Baseline Emission Inventory*) pentru Comuna Remetea Mare, având ca an de referinţă anul 2008.

Pentru realizarea Inventarului de referinţă al emisiilor, au fost colectate informaţiile şi datele din toate domeniile relevante: transport, energie, spaţii verzi, planificare urbană, rezidenţial, instituţional, managementul deşeurilor, serviciile publice aferente anului 2008. În baza datelor colectate, s-a realizat un diagnostic al situaţiei actuale, cu evidenţierea sectoarelor responsabile de cele mai mari emisii, cu evidenţierea domeniilor conflictuale în raport cu schimbările climatice şi modul de abordare/soluţionare a acestora în scopul reducerii emisiilor de gaze cu efect de seră la nivel local, dezvoltarea sustenabilă a comunităţii şi ridicarea calităţii vieţii locuitorilor comunei.

 Inventarul de Referinţă al Emisiilor întocmit la nivelul Comunei Remetea Mare, constituie baza pe care s-a fundamentat Planul de Acţiune pentru Energii Durabile al Comunei Remetea Mare - pentru atingerea obiectivelor stabilite de UE - de reducere cu cel puţin 20% a emisiilor de CO2 până în anul 2020, prin aplicarea măsurilor planului de acţiune care intră în competenţa şi domeniile de activitate ale autorităţii publice locale.

În cadrul Planului de Acţiune pentru Energii Durabile dezvoltat, s-au luat în calcul şi măsuri de adaptare la efectele schimbărilor climatice, în scopul pregătirii şi protejării locuitorilor Comunei Remetea Mare şi a Conurbaţiei Timişoara, pentru a asigura capacitatea de a implementa în timp util soluţii optime pentru locuitorii comunei şi Conurbaţiei, pentru ca autoritatea locală în cooperare cu populaţia, mediul de afaceri şi alte instituţii cu atribuţii în acest domeniu să facă faţă din punct de vedere economic, social şi instituţional noilor provocări climatice. De asemenea, menţinerea stării de sănătate a cetăţenilor, într-un climat aflat în plină schimbare, constituie un obiectiv prioritar. Rolul administraţiei publice locale în implementarea PAED va consta şi în aplicarea diverselor măsuri, acţiuni şi activităţi în domenii intersectoriale, în integrarea politicilor, planurile şi proiectele energetice din diferite direcţii ale Primăriei, a societăţilor prestatoare de servicii publice, cu implicarea şi cointeresarea directă a cetăţenilor.

 Astfel, Planul de Acţiune pentru Energii Durabile, va implica domenii ca: energia, planificarea urbană, managementul deşeurilor, transporturile şi mobilitatea, achiziţiile publice, educaţia, spaţiile verzi şi mediul urban.

PAED va reprezenta un important intrument penntru administraţia publică locală, stabilind măsurile şi acţiunile la nivelul fiecărui sector, cu stabilirea de termene clare de implementare, definirea măsurilor şi setarea priorităţilor ţinând cont de criteriile economice, de protecţia mediului, tehnice şi organizatorice, astfel încât să se poată cuantifica exact importanţa, aplicabilitatea pe termen scurt, mediu şi lung cu beneficiile aduse din punct de vedere al mediului prin aportul în reducerea cantităţii de CO2 la nivel de sector şi mai apoi la nivel local (ca ţintă globală).

 La stabilirea măsurilor şi acţiunilor în vederea atingerii obiectivelor globale de scădere a cantităţii de CO2 la nivel local, s-a ţinut cont de priorităţile astfel stabilite, prin alocarea unui termen rezonabil de implementare, corelate cu situaţia economică actuală, posibilităţile de finanţare şi, chiar dacă reprezintă o provocare pentru autoritatea publică locală, implementarea acestui document strategic nu va contura sarcini excesive autorităţii locale. Aceste măsuri sunt în perfectă corelaţie cu prevederile Pachetului legislativ „***Energie – Schimbări Climatice***” care prevede :

— reducerea, până în anul 2020, cu cel puţin 20% a emisiilor de gaze cu efect de seră (GES);
— creşterea, în acelaşi interval de timp, cu 20% a ponderii energiilor regenerabile în totalul consumului energetic;

— creşterea eficienţei energetice cu 20%.

 Numeroase din posibilităţile disponibile de reducere a cantităţii de CO2 sunt de fapt oportunităţi de zi cu zi, care pot genera beneficii sociale şi de mediu multiple. În general aceste măsuri vizează fiecare cetăţean în parte, de la elevi, adolescenţi şi adulţi. Măsurile simple pornită cu educaţia ecologică la nivelul unităţilor şcolare şi la autoeducaţia pentru segmentul adult, generează implicit reduceri ale consumurilor la nivel de familie, gospodărie, instituţie, companie şi în final la scăderea cantităţii CO2 la nivelul localităţii.

 Cele mai multe soluţii de reducere a cantităţii de CO2 pe teritoriul administrativ al localităţii vizează:

* folosirea cu eficienţă maximă a resurselor energetice şi a energiei de orice fel;
* promovarea utilizării energiei din surse regenerabile;
* Asigurarea mobilităţii în localitate şi a conexiunii cu localităţile din microregiune;
* reducerea emisiilor de dioxid de carbon generate de autoturismele vechi;
* îmbunătăţirea tehnologiilor utilizate/adoptarea de tehnologii „verzi”, nepoluante;;
* achiziţii verzi (*Green Public Procurement)*;
* amenajarea şi îmbunătăţirea spaţiilor verzi;
* management al deşeurilor durabil;
* reducerea consumului de apă pentru uz casnic şi instituţional;
* creşterea gradului de conştientizare a populaţiei privind schimbările climatice, asupra măsurilor de combatere şi adaptare la efectele acestora;

Faţă de cele prezentate, **PROPUNEM:**

* Aprobarea Planului de Acţiune pentru Energii Durabile al Comunei Remetea Mare, prevăzut în Anexa 1.
* Numirea Echipei de implementare şi monitorizare a implementării măsurilor şi acţiunilor din Prezentul Plan de Acţiune pentru Energii Durabile al Comunei Remetea Mare, formată din:

- **Domnul** GOLUBOV Ilie– Primarul Comunei Remetea Mare, Coordonator EIP;

**- Domnul** SAMOILĂ Şerban Liviu – Viceprimar, asistent al Coordonatorului EIP;

**- Domnul** MORARIU Ion - Consilier, Responsabil de mediu – membru EIP;

- Domnul/Doamna Raţcu Simona Gabriela - Consilier local – Consiliul Local al Comunei Remetea Mare

- Domnul/Doamna Boşoschi Vasile Adrian - Consilier local – Consiliul Local al Comunei Remetea Mare

 Atribuţiile şi responsabilităţile Echipei de implementare şi monitorizare a măsurilor şi acţiunilor din Prezentul Plan de Acţiune pentru Energii Durabile al Comunei Remetea Mare urmează a fi stabilite prin fişele cu atribuţii şi responsabilităţi, stabilite de Primarul Comunei Remetea Mare.

* Se aprobă implementarea în cadrul proiectului „*An inclusive peer-to-peer approach to involve EU CONURBations and wide urban areas in participating to the CovenANT of Mayors*”, acronim CONURBANT, cod IEE/10/380/SI 2.589427, finanţat de Uniunea Europeană prin Programul Intelligent Energy Europe, a următoarelor acţiuni, până la sfârşitul lunii Mai 2014:

##### R O M Â N I A

**J U D E Ţ U L T I M I Ş**

 **COMUNA REMETEA MARE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Remetea Mare nr.112; Telefon: 0256/230201; Fax: 0256/230288.

**HOTĂRÂREA**

**Nr. 21 din 12.08.2013**

**privind aprobarea Planului de Acţiune pentru Energii Durabile (PAED) al Comunei Remetea Mare, dezvoltat în cadrul Proiectului „*An inclusive peer-to-peer approach to involve EU CONURBations and wide urban areas in participating to the CovenANT of Mayors*”, acronim CONURBANT, cod IEE/10/380/SI 2.589427, finanţat prin Programul Intelligent Energy Europe**

        Având în vedere Referatul  nr. 2908/05.07.2013 al Primarului Comunei Remetea Mare - domnul Ilie GOLUBOV

Având în vedere Hotărârea Consiliului Local al Comunei Remetea Mare nr. 48 din data de 14.11.2011 prin care s-a aprobat aderarea Comunei Remetea Mare la Convenţia Primarilor (*Covenant of Mayors*) şi participarea în calitate de localitate a conurbaţiei la Proiectul „*An inclusive peer-to-peer approach to involve EU CONURBations and wide urban areas in participating to the CovenANT of Mayors*”, cod IEE/10/380/SI 2.589427 – acronim CONURBANT, derulat în cadrul Programului Intelligent Energy Europe.

Având în vedere Dispoziţia Primarului Comunei Remetea Mare nr. 04/18.01.2012 privind actualizarea componenţei echipei interne pentru implementarea Proiectului „*An inclusive peer-to-peer approach to involve EU CONURBations and wide urban areas in participating to the CovenANT of Mayors*”, cod IEE/10/380/SI 2.589427 – acronim CONURBANT, derulat în cadrul Programului Intelligent Energy Europe.

         Având în vedere avizele Comisiilor de specialitate din cadrul Consiliului Local al Comunei Remetea Mare;

Având în vedere Raportul dezbaterii publice din data de 15.07.2013;

  În conformitate cu prevederile art. 36 alin (1), alin. (2) litera b) şi alin. (4) litera e) şi f) din Legea nr. 215/23.04.2001 privind administraţia publică locală, republicată şi modificată;
        În temeiul art. 45 alin. (1) din Legea nr. 215/2001 privind administraţia publică locală, republicată şi modificată;

 **Consiliul Local al Comunei Remetea Mare, intrunit in sedinta din data de 12-08-2013 cu o prezenta de 11 consilieri dintr-un total de 11, cu unanimitate de voturi ”pentru”;**

**H O T Ă R Ă Ş T E :**

 **Art. 1:** Se aprobă Planul de Acţiune pentru Energii Durabile (PAED) al Comunei Remetea Mare, conform *Anexei 1* care face parte integrantă din prezenta hotărâre.

 **Art. 2:** Se aprobă numirea Echipei responsabile de înregistrarea Planului de Acţiune pentru Energii Durabile a Comunei Remetea Mare pe pagina oficială a Convenţiei Primarilor [www.eumayors.eu](http://www.eumayors.eu), în vederea evaluării PAED şi pentru implementarea şi monitorizarea implementării măsurilor şi acţiunilor din Prezentul Plan de Acţiune pentru Energii Durabile a Comunei Remetea Mare, formată din:

- **Domnul** GOLUBOV Ilie– Primarul Comunei Remetea Mare, Coordonator EIP;

**- Domnul** SAMOILĂ Şerban Liviu – Viceprimar, asistent al Coordonatorului EIP;

**- Domnul** MORARIU Ion - Consilier, Responsabil de mediu – membru EIP;

- Domnul/Doamna Raţcu Simona Gabriela - Consilier local – Consiliul Local al Comunei Remetea Mare

- Domnul/Doamna Boşoschi Vasile Adrian - Consilier local – Consiliul Local al Comunei Remetea Mare

 **Art. 3:** Se aprobă implementarea până la sfârşitul perioadei de implementare, luna Mai 2014, conform cerinţelor Proiectului „*An inclusive peer-to-peer approach to involve EU CONURBations and wide urban areas in participating to the CovenANT of Mayors*”, a următoarelor acţiuni până la sfârşitul lunii Mai 2014:

1. Modernizarea unui loc de joacă pentru copii, în faţa grădiniţei cu program prelungit din localitatea Remetea Mare

2. Economisirea energiei electrice din instituţiile publice de pe raza Comunei Remetea Mare, prin monitorizarea consumului şi înlocirea corpurilor de iluminat cu becuri economice.

 **Art.4:** Acţiunile şi măsurile stabilite la art.3 se vor implementa de către personalul din aparatul de specialitate al Primarului, resursele financiare urmând a fi alocate de la bugetul local al Comunei Remetea Mare.

 **Art.5:** Echipa de implementare şi monitorizare a PAED al Comunei Remetea Mare va elabora şi depune spre analiza Consiliului Local al Comunei Remetea Mare şi spre informare Primăriei Municipiului Timişoara – Direcţia de Mediu până la 16.06.2014 un raport de implementare a măsurilor prevăzute la art. 3 din prezenta hotărâre.

 **Art.6:** Cu aducerea la îndeplinire a prevederilor prezentei hotărâri se încredinţează Primarul Comunei Remetea Mare şi Echipa de Implementare şi monitorizare a PAED.

 **Art.7:** Prezenta hotărâre se comunică:
**-** Instituţiei Prefectului Judeţului Timiş;
- Primarului Comunei Remetea Mare;
- Compartimentului Administraţie locală;

- Membrilor echipei de implementare şi monitorizare a PAED;

- Primăriei Municipiului Timişoara – Direcţia de Mediu;

- Oficiului Convenţiei Primarilor Bruxelles (*Covenant of Mayors Office Brussels*);
- Cetăţenilor prin afişare;

- Mass - media locale.

|  |  |
| --- | --- |
| **Preşedinte de şedinţă,** **CONSILIER,**  |  **Contrasemnează,**  **SECRETAR**, Mihai Camelia Maria  |